Man sterf ná soldate hom glo aanrand | Maroela Media
Die Suid-Afrikaanse Nasionale Weermag (SANW) sal met die polisie saamwerk om ondersoek in te stel na die afsterwe van 'n man in Alexandra in Johannesburg ná hy glo deur soldate aangerand is.
"Die SANW bevestig 'n voorval in Alexandra op 11 April 2020 wat daartoe gelei het dat 'n saak aanhangig gemaak is by die Alexandra-polisiestasie teen die SANW," het die Weermag Sondag in 'n verklaring gesê.
"Die SANW sal sy samewerking gee tydens die ondersoek. Die SANW benadruk dat daar van sy lede verwag word om binne die wet op te tree tydens dié moeilike periode terwyl die Covid-19-afsonderingsreëls toegepas word om lewens te red. Enige optrede buite die wet sal nie geduld word nie."
Volgens mediaberigte ondersoek die polisie die afsterwe van 'n 40-jarige man wat glo in Alexandra deur soldate aangerand is.
Volgens die SAUK het die bure gesê 'n groep mense het in hul erf 'n drankie geniet toe 'n soldaat wou weet hoekom hulle drink en hoekom hulle nie in hulle huis is nie.
Nog soldate het glo opgedaag en die man is erg aangerand. Toe sy vrou hom later die aand bewusteloos aantref, is 'n ambulans ontbied. Paramedici het hom dood verklaar en 'n saak van moord is aanhangig gemaak.
algehele afsondering Collins Khosa In die nuus
Mmmm… Blyk na meedinging met die virus…score moet seker even wees?
Het die " weermag" nou n vennootskap met covid 19 om mense dood te maak.
So ek mag nie eers in my tuin sit en kuier saam met my huismense nie! Of braai en ietsie drink wat ek van voorraad het nie! Wie dink die spul is hulle? Ons land is in 'n polisiestaat verander en die komunis het klaar oor geneem. Hier kom nog baie meer en erge swaar tye.
Die storie maak nie sin nie. Daar nou al drie verskullende stories in die media. Ons sal nooit die waarheid weet nie. Dalk was daar weer arogansie en geweld teenoor weermag lede. Maar ñ saak het twee kante.
As ek op my eie voorstoep 'n versnappering wil geniet saam met die mense wat onder my dak woon, wat het dit met die wetstoepassers uit te make? Ons kry ongelukkig nie 'n volledige prentjie van die gebeure vanuit die bostaande artikel nie, maar hoekom het nog soldate opgedaag? Was hulle ingeroep as versterkings omdat sake begin warm raak het? Of het die bykomende lede 'n goue geleentheid gesien om hul gesamentlike gesag uit te oefen? Hoe meer daar van jou makkers is, hoe sterker word jy. Ek hoop werklik dat daar 'n deursigtige ondersoek na die gebeure sal wees.